**Metsäsertifiointitoimikunta muistuttaa!**

**Tiedote välitettäväksi toiminnasta ja toimintaohjeista vastaavalle henkilölle yrityksessänne!**

**Hyvät PEFC-ryhmäsertifiointiin sitoutuneet toimijat läntisellä ryhmäsertifiointialueella!**

Läntisen alueen sertifikaatti on edelleen voimassa, mutta sen säilymisen edellytyksenä on, että

ulkoisen arvioijan havaitsemiin puutteisiin tehdään korjaavia toimenpiteitä!

Metsäsertifiointitoimikunta on käsitellyt havaittuja poikkeamia ja kiinnittää huomiotanne alla

oleviin asioihin. Toimintatapamme mukaisesti toimikunta muistuttaa korjattavista asioista

ja toimijoiden vastuulla on toteuttaa ne. Lisäksi ulkoinen arvioija kontrolloi

toteutusta määräaikaisarvioinneissa.

**Keskeiset poikkeaman aiheuttaneet asiat ja niihin esitetyt ratkaisut: Asian tila meidän**

**organisaatiossa /**

**Toimenpiteemme ja**

**niiden aikataulutus:**

|  |  |
| --- | --- |
| **Palveluita tuottavien yritysten osallistuminen** | **TOIMIKUNNAN SUOSITUS:**  Toimijat ottavat käyttöön urakanantajan [muistilistan](http://kestavametsa.fi/wp-content/uploads/2017/04/PEFC_Yritt%C3%A4j%C3%A4n-tarkastuslista_2017_KMY.pdf) sopimuksia tehdessään ja  tarkastavat osallistumisen vuosittain  helmikuussa PEFC-rekisteristä.    Sopimuksiin lisätään kohta, jossa  PEFC- sitoutuminen todetaan. |
| **Kriteeri 3**  **Metsänkäyttöilmoitusten tekemisessä on laiminlyöntejä** | **TOIMIKUNNAN SUOSITUS:**  Toimijat ottavat käyttöön toimintamallin, jossa aina ennen hakkuuseen ryhtymistä tarkistetaan **Metsään.fi** -järjestelmästä metsänkäyttöilmoituksen voimassaolo.  **KOULUTUKSEN TUKIMATERIAALIA:**  [Metsäkeskuksen webinaareja](https://www.metsakeskus.fi/webinaarit)  [Metsälaki-ajankohtaiswebinaari metsäalan toimijoille](https://www.youtube.com/watch?v=bJgzynJKDrU) |
| **Kriteeri 8**  **Taimikonhoitomäärät eivät ole tavoitetasossa** | **TOIMIKUNNAN SUOSITUS:**   1. Tiedotetaan taimikonhoidon tärkeydestä, 2. Markkinoidaan taimikonhoitoa ja 3. Varataan riittävät resurssit taimikonhoitojen toteutukseen. |
| **Kriteeri 10**  **Arvokkaiden elinympäristöjen ominaispiirteiden säilyminen** | **TOIMIKUNNAN SUOSITUS:**  Toimihenkilöiden osaaminen pidettävä  ajan tasalla.  Panostetaan huolelliseen maastotyöhön hakkuiden suunnittelussa.  Lisätään tietoisuutta METSO ja  HELMI -ohjelmien mahdollisuuksista  **KOULUTUKSEN TUKIMATERIAALIA:**  [Metsäkeskuksen webinaareja](https://www.metsakeskus.fi/webinaarit)  [Metsälain arvokkaat elinympäristöt -webinaari](https://www.youtube.com/watch?v=CsQe45vl34Q)  [Tulkintasuosituksia metsälain 10§:n tarkoittamien erityisen tärkeiden elinympäristöjen rajaamisesta ja käsittelystä](https://www.metsakeskus.fi/sites/default/files/metsalain-10-pykala-kohteiden-tulkintasuositus.pdf) |
| **Kriteeri 14**  **Säästöpuiden määrä ei ole kaikilla kohteilla riittävä** | **TOIMIKUNNAN SUOSITUS:**  Puutteiden vuoksi on edelleen koulutettava henkilöstöä ja urakoitsijoita säästöpuuvaatimuksesta.  Säästöpuuryhmien sijainti merkitään aina metsäjärjestelmien karttoihin.  Toimijat koekäyttävät leimikkosuunnittelussa uutta säästöpuutyökalua.  **Vähintään 10 puuta/ha leimikkotasolla säästettävä!** |
| **Kriteeri 17**  **Vesistöjen suojakaistoissa on puutteita** | **TOIMIKUNNAN SUOSITUS:**  Huolehditaan osaamisen ylläpitämisestä. Erityisesti on huolehdittava metsätyöntekijöiden, toimihenkilöiden, urakoitsijoiden ja koneenkuljettajien koulutuksesta.  Muistutetaan aktiivisesti suojakaistojen tärkeydestä.  Muistutetaan toimijoita kuitunauhan käytöstä hakkuusuunnittelussa ja rantaviivojen mahdollisesta laajemmasta huomioimisesta ennakkoraivauksissa. |
| **Kriteeri 18**  **Vesiensuojelusta huolehditaan kunnostusojitus- ja ojitusmätästyskohteilla** | **TOIMIKUNNAN SUOSITUS:**  Huolehditaan osaamisen ylläpitämisestä. Erityisesti on huolehdittava metsätyöntekijöiden, toimihenkilöiden, urakoitsijoiden ja koneenkuljettajien koulutuksesta.  Muistutetaan aktiivisesti vesiensuojelun tärkeydestä.  Muistutetaan toimijoita kuitunauhan käytöstä hakkuusuunnittelussa ja rantaviivojen mahdollisesta laajemmasta huomioimisesta ennakkoraivauksissa. |
| **Kriteeri 22**  **Työturvallisuudesta, työhyvinvoinnista ja tasa-arvosta huolehditaan** | **TOIMIKUNNAN SUOSITUS:**  Huolehditaan työturvallisuus- ja työterveysohjeistuksien ajantasaisuudesta.  Huolehditaan työturvallisuus- ja ensiaputaito-osaamisen ajantasaisuudesta ja voimassaolosta. |
| **Kriteeri 23**  **Työnantajavelvoitteita noudatetaan** | **TOIMIKUNNAN SUOSITUS:**  Huolehditaan työnantajavelvoitteiden toteutumisesta ja työlainsäädännön noudattamisesta, myös pitkissä urakointiketjutuksissa. |

**Auditoinnit vuoden 2021 osalta:**

Ulkoiset auditoinnit suoritetaan vuoden 2021 osalta läntisellä alueella alustavasti 21.9. alkaen.

Tässä yhteydessä tarkastetaan myös toimikunnan suosittelemien toimenpiteiden toteutus.

Juho Ikonen

Metsäsertifiointitoimikunnan puheenjohtaja, Läntinen sertifiointialue

Maa- ja metsätaloustuottajain Keskusliitto MTK ry / Metsälinja

Hintsantie 3, 21200 Raisio

puh. 050 5674103

juho.ikonen@mtk.fi

www.mtk.fi